รายชื่อพรรคการเมืองในประเทศจีน

สาธารณรัฐประชาชนจีนเป็นรัฐพรรคการเมืองเดียวปกครองโดยพรรคคอมมิวนิสต์จีน ถึงแม้จะเป็นเช่นนั้น ก็ยังมีพรรคการเมืองย่อยอีกแปดพรรคที่อยู่ภายใต้อำนาจของพรรคคอมมิวนิสต์จีน สาธารณรัฐประชาชนจีนจัดระเบียบอย่างเป็นทางการภายใต้สิ่งที่พรรคคอมมิวนิสต์จีนเรียกว่า "ระบบความร่วมมือหลายพรรคและการปรึกษาหารือทางการเมืองภายใต้การนำของพรรคคอมมิวนิสต์จีน" ซึ่งพรรคการเมืองย่อยเหล่านี้ต้องยอมรับการนำของพรรคคอมมิวนิสต์จีน

ภายใต้หลักการ "หนึ่งประเทศ สองระบบ" เขตบริหารพิเศษฮ่องกงและมาเก๊า ซึ่งในอดีตเคยเป็นอาณานิคมของยุโรป ดำเนินงานภายใต้ระบบการเมืองที่ต่างจากจีนแผ่นดินใหญ่ โดยทั้งฮ่องกงและมาเก๊ามีระบบหลายพรรคการเมืองที่ถูกนำมาใช้ก่อนการส่งคืนดินแดนแก่จีน

## พรรคตามกฎหมาย
### พรรครัฐบาล
พรรคคอมมิวนิสต์จีนเป็นพรรคการเมืองเดียวที่ปกครองสาธารณรัฐประชาชนจีน รัฐธรรมนูญของจีนระบุว่า "คุณลักษณะที่กำหนดของสังคมนิยมอัตลักษณ์จีนคือการนำของพรรคคอมมิวนิสต์จีน" ขณะที่ธรรมนูญพรรคคอมมิวนิสต์จีนประกาศว่าพรรคเป็น "พลังสูงสุดสำหรับการนำทางการเมือง"

### พรรคย่อย

แม้ว่าจะมีเพียงพรรคคอมมิวนิสต์จีนเท่านั้นที่มีอำนาจแท้จริงในระดับชาติ แต่ก็ยังมีพรรคการเมืองขนาดเล็กอีกแปดพรรคที่ไม่ใช่ฝ่ายค้านซึ่งมีชื่อเรียกอย่างเป็นทางการว่าเป็นพรรคประชาธิปไตย พรรคเหล่านี้ก่อตั้งขึ้นก่อนการก่อตั้งสาธารณรัฐประชาชนจีนและจะต้องยอมรับ "บทบาทผู้นำ" ของพรรคคอมมิวนิสต์จีน เพื่อเป็นเงื่อนไขในการดำรงอยู่ต่อไป ระบบพรรคอย่างเป็นทางการของสาธารณรัฐประชาชนจีนคือ ระบบความร่วมมือหลายพรรคและการปรึกษาหารือทางการเมืองภายใต้การนำของพรรคคอมมิวนิสต์จีน และความสัมพันธ์ระหว่างพรรคเหล่านี้กับพรรคคอมมิวนิสต์จีนได้รับการนิยามอย่างเป็นทางการว่า "อยู่ร่วมกันในระยะยาวและกำกับดูแลซึ่งกันและกัน ปฏิบัติต่อกันด้วยความจริงใจ และร่วมสุขร่วมทุกข์" ตามรายงานของฮิวแมนไรตส์วอตช์ พรรคเหล่านี้ "มีบทบาทเป็นที่ปรึกษามากกว่าเป็นฝ่ายค้าน"

#### รายชื่อ

## พรรคอื่น

### พรรคที่ถูกห้าม
พรรคต่อไปนี้ที่ก่อตั้งขึ้นในประเทศจีนถูก (หรือเคยถูก) ห้ามโดยรัฐบาล:
* พรรคคอมมิวนิสต์จีน (ลัทธิมากซ์–เลนิน) () เป็นพรรคคอมมิวนิสต์ต่อต้านการปฏิรูป ก่อตั้งขึ้นใน ค.ศ. 1976 โดยกลุ่มกบฏลัทธิเหมาหลายกลุ่มของยุวชนแดงในเมืองอู่ฮั่น มณฑลหูเป่ย์ พวกเขาเชื่อว่าการจับกุมแก๊งสี่คนไม่ชอบด้วยกฎหมาย ถูกปราบปรามหลังจากความพยายามก่อจลาจลด้วยอาวุธประสบความล้มเหลวในเซี่ยงไฮ้ เจ้อเจียง กวางตุ้ง และยูนนาน
* พรรคคอมมิวนิสต์จีน (กองทัพปลดปล่อยกรรมกรและชาวนา) () เป็นพรรคคอมมิวนิสต์ต่อต้านการปฏิรูป ก่อตั้งขึ้นใน ค.ศ. 1976 โดยกลุ่มกบฏลัทธิเหมาของยุวชนแดงในมณฑลฝูเจี้ยน พวกเขาใช้ป้อมปราการเก่าที่สร้างขึ้นในช่วงสงครามกลางเมืองจีน และจัดตั้งกองทัพของพรรคที่ชื่อว่า "กองทัพปลดปล่อยกรรมกรและชาวนา" พวกเขาประกาศว่าผู้นำคนใหม่ของพรรคคอมมิวนิสต์จีน เป็นนักปฏิรูปและเรียกร้องให้มีการลุกฮือและสถาปนาคณะกรรมการกลางพรรคขึ้นมาใหม่ กิจการของพรรคดำเนินไปจนถึง ค.ศ. 1978
* พรรคประชาธิปไตยแห่งประเทศจีน () ก่อตั้งโดยผู้เข้าร่วมขบวนการกำแพงประชาธิปไตยใน ค.ศ. 1978 และการประท้วงที่จัตุรัสเทียนอันเหมินใน ค.ศ. 1989 ก่อตั้งขึ้นใน ค.ศ. 1998 และถูกประกาศว่าผิดกฎหมายในปีเดียวกัน
* สหภาพชาตินิยมจีน () สนับสนุนอุดมคติของ Pan-Blue Coalition ในไต้หวัน ด้วยเหตุนี้ เป้าหมายจึงรวมถึงการสร้างประชาธิปไตยเสรีนิยมในประเทศจีน โดยยึดหลักไตรราษฎร์ของซุน ยัตเซ็น กลุ่มนี้มีต้นกำเนิดมาจากการอภิปรายในฟอรัมอินเทอร์เน็ตในเดือนสิงหาคม ค.ศ. 2004 สำนักงานกิจการไต้หวันแห่งสภาแห่งรัฐกล่าวว่าเป็นองค์กรที่ผิดกฎหมายเมื่อวันที่ 25 เมษายน ค.ศ. 2007
* พรรคประชาธิปไตยใหม่แห่งประเทศจีน () ก่อตั้งโดยกัว เฉฺวียนในหนานจิงเมื่อปลาย ค.ศ. 2007
* พรรคคอมมิวนิสต์ลัทธิเหมาแห่งประเทศจีน () เป็นพรรคคอมมิวนิสต์ต่อต้านการปฏิรูป ก่อตั้งขึ้นใน ค.ศ. 2008 พรรคพยายามที่จะริเริ่ม "การปฏิวัติสังคมนิยมครั้งที่สอง" เพื่อสร้าง "ระบอบเผด็จการของชนกรรมาชีพ" ขึ้นใหม่ ต่อมาถูกปราบปรามโดยรัฐบาลจีน
* พรรคจื้อเซี่ยน (), หรือที่รู้จักกันในชื่อ พรรครัฐธรรมนูญ ก่อตั้งโดยผู้สนับสนุนปั๋ว ซีไหล ใน ค.ศ. 2013 และถูกห้ามในเดือนธันวาคมของปีนั้น
* คณะกรรมการปฏิวัติชนกรรมาชีพกลาง (, ย่อ ) เป็นพรรคคอมมิวนิสต์ต่อต้านการปฏิรูป ก่อตั้งใน ค.ศ. 2010 โดยโจว ฉฺวิน () ผู้นำพรรคเป็นสมาชิกของกลุ่มกบฏ () ในช่วงการปฏิวัติวัฒนธรรม และแกนกลางของคณะกรรมการประกอบด้วยคนงานที่ถูกเลิกจ้างหลายสิบคน () ในมณฑลเจียงซู ถูกปราบปรามโดยตำรวจ หลังพบกิจกรรมยุยงปลุกปั่นทางสื่อออนไลน์

### พรรคในอดีต

* ก๊กมินตั๋ง
* พรรคสหสาธารณรัฐ
* พรรคสามัคคี
* พรรคก้าวหน้า
* พรรคประชาธิปไตย
* พรรคสาธารณรัฐ
* พรรคสังคมนิยมประชาธิปไตยจีน
* พรรคเยาวชนจีน
* พรรครัฐธรรมนูญประชาชน
* สมาคมมิตรภาพการเมือง
* พรรคสังคมนิยมจีน
* พรรคพลเมือง
* พรรคต้าจง
* พรรคคอมมิวนิสต์ฉงชิ่ง
* พรรคคอมมิวนิสต์ตะวันออก
* พรรคเยาวชนคอมมิวนิสต์จีน
* พรรคประชาชนผลิตผล

## อ้างอิง

หมวดหมู่:รายชื่อพรรคการเมืองในประเทศจีน
จีน
จีน